Sabinet | Production hygiene and training influences on rural small-scale organic farmer practices : South Africa
oa Journal of Family Ecology and Consumer Sciences = Tydskrif vir Gesinsekologie en Verbruikerswetenskappe - Production hygiene and training influences on rural small-scale organic farmer practices : South Africa
Article Title Production hygiene and training influences on rural small-scale organic farmer practices : South Africa © Publisher: South African Association of Family Ecology and Consumer Sciences (SAAFECS) Journal Journal of Family Ecology and Consumer Sciences = Tydskrif vir Gesinsekologie en Verbruikerswetenskappe Author Fezile Mdluli1,
Stefan Schmidt3 and
Abstract Metrics Related Content Abstract Produksie van goeie gehalte voedselprodukte is van kritieke belang in die verbetering van toegang tot die mark en voedselsekuriteit. Boerderypraktyke beïnvloed die gehalte van die finale produk, wat op sy beurt sukses in die mark bepaal. Dit is dus belangrik dat boere voedsel van goeie higiëniese gehalte produseer as hulle van plan is om suksesvol mee te ding in die organiese vars produkte mark. Die doel van die studie was om die belang van sosio-ekonomiese faktore soos ouderdom, geslag, vlak van opvoeding en opleiding vir die higiëniese boerderypraktyke van kleinskaalse organiese boere in Umbumbulu , KwaZulu-Natal te bepaal. Vraelyste is deur 73 ongesertifiseerde organiese boere in Umbumbulu, KwaZulu-Natal voltooi. Die vraelys het die higiëniese boerderypraktyke, soos weerspieël deur die was van hande, skoene en implemente bepaal. Die data-analise het beskrywende statistiek soos die Chi - kwadraat toets en &apos;n logistieke regressie model betrek. Die resultate het aangedui dat die meerderheid van die boere (60 %) vroulik was , waarvan die meeste (73 %) bo die ouderdom van 40 was. Die logistieke regressie het aangedui dat sosio-ekonomiese faktore soos onderwys, opleiding en boerdery-inkomste &apos;n beduidende invloed het op die higiëniese praktyke wat kleinboere beoefen. Hierdie studie het getoon dat geslag geen invloed op die praktyke van die eTholeni klein-boere gehad het nie. Boere wat reeds inkomste uit boerdery-aktiwiteite ontvang het, en diegene wat opleiding in higiëniese boerderypraktyke ontvang het, het meer waarskynlik hande en toerusting gewas voordat hulle in die landerye sou gaan in vergelyking met diegene wat geen opleiding gekry het nie. Hierdie resultate dui daarop dat opleiding, opvoeding en boerderyondervinding belangrike en doeltreffende instrumente is in die implementering van goeie higiëniese praktyke in kleinskaalse boerdery. Dit word dus aanbeveel dat die landboubeleid aangepas moet word om vir die opleiding van kleinboere voorsiening te maak - nie net vir voedelsekuriteitsdoeleindes nie, maar ook met die doel om toegang tot die vars produkte mark te kry.